Title: "Weöresiáda"
Description: A weöresi költészet számos ponton találkozott a nagy keleti filozófiai rendszerek, a líranyelvi és zenei tradíció, illetve a nyugatos poétikák elemeivel, amelyekkel Weöres Sándor sok esetben konfliktusba is került, ám amellyel sokakra hatást is gyakorolt. Ezen témákkal foglalkozik Boros Oszkár kötete, aki doktori disszertációját is Weöres Sándorból írta, most pedig 2009 és 2014 között megjelent tanulmányait gyűjtötte csokorba. Olyan témákról olvashatunk a végig jegyzetelt kötetben, mint a diskurzusrendek Weöres Sándor lírájában, a Harmadik szimfónia versnyelve, a ritmus mint intertextualitás és tradíció Babits Mihály, Weöres Sándor és Parti Nagy Lajos műveiben, a fúgaszerkezet, versritmus és szemantika a Fuga alapján vagy az erotikum mint az értelmező olvasásra való felszólítás metamorizációja a Weöres-életmű egyik legvitatottabb, ugyanakkor már a kortárs kritika által is talán legtöbbre értékelt darabjában, a Psychében. A mellékletben versek, irodalomjegyzék, az eredeti megjelenési helyek ismertetése és névmutató kapott helyet. Szakkönyvtárak, irodalomtörténeti gyűjtemények anyaga.
Subjects: Criticism and interpretation, Hungarian poetry, History and criticism, Lyrik, Ungarisch
People: Sándor Weöres (1913-1989)
Time periods: 20th century